CELEX: 32019D0451
Language: lv
Date: 2019-03-19 00:00:00
Title: Komisijas Īstenošanas lēmums (ES) 2019/451 (2019. gada 19. marts) par saskaņotajiem būvizstrādājumu standartiem, kas izstrādāti, ievērojot Eiropas Parlamenta un Padomes Regulu (ES) Nr. 305/2011 (Dokuments attiecas uz EEZ.)

20.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 77/80
               
            
         KOMISIJAS ĪSTENOŠANAS LĒMUMS (ES) 2019/451
         (2019. gada 19. marts)
         par saskaņotajiem būvizstrādājumu standartiem, kas izstrādāti, ievērojot Eiropas Parlamenta un Padomes Regulu (ES) Nr. 305/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 17. panta 5. punktu,
         tā kā:
         
                     (1)
                  
                  
                     Saskaņā ar Regulu (ES) Nr. 305/2011, lai novērtētu saskaņotajos standartos ietverto būvizstrādājumu ekspluatācijas īpašības attiecībā uz to būtiskiem raksturlielumiem, ražotājiem ir jāizmanto metodes un kritēriji, kas noteikti minētajos standartos, uz kuriem atsauces publicētas Eiropas Savienības Oficiālajā Vēstnesī.
                  
               
                     (2)
                  
                  
                     Komisija 1996. gada 29. augusta vēstulē Nr. M/109, 1999. gada 29. janvāra vēstulē Nr. M/130, 2001. gada 26. jūnija vēstulē Nr. M/139, 1998. gada 14. decembra vēstulē Nr. M/122 un 2000. gada 5. maija vēstulē Nr. M/135 lūdza Eiropas Standartizācijas komiteju (CEN) izstrādāt saskaņotus standartus, atbalstot Padomes Direktīvu 89/106/EEK (2) (“pilnvarojumi”). Atsauces uz saskaņotajiem standartiem, kas izstrādāti uz pilnvarojumu pamata, publicē Eiropas Savienības Oficiālajā Vēstnesī (3).
                  
               
                     (3)
                  
                  
                     Izmantojot pilnvarojumus, iespējams pārskatīt uz to pamata izstrādātos saskaņotos standartus. Lai ņemtu vērā tehnikas attīstību un Regulas (ES) Nr. 305/2011 prasības, CEN vairākus attiecīgos saskaņotos standartus pārskatīja. Tā jo īpaši pārskatīja tos standartus, kuri attiecās uz šādiem izstrādājumiem: ugunsgrēka atklāšanas un ugunsgrēka signalizācijas sistēmas, šķiedrcementa šīferis un armatūra, būvniecības stikls un šķiedrcementa plakanloksnes.
                  
               
                     (4)
                  
                  
                     Komisija novērtēja, vai CEN pārskatītie saskaņotie standarti atbilst attiecīgajiem pilnvarojumiem un Regulas (ES) Nr. 305/2011 prasībām.
                  
               
                     (5)
                  
                  
                     
                        CEN pārskatītie saskaņotie standarti atbilst attiecīgajiem pilnvarojumiem un Regulas (ES) Nr. 305/2011 prasībām. Tādēļ atsauces uz minētajiem standartiem ir jāpublicē Eiropas Savienības Oficiālajā Vēstnesī.
                  
               
                     (6)
                  
                  
                     Saskaņā ar Regulas (ES) Nr. 305/2011 17. panta 5. punktu katram saskaņotajam standartam, ar kuru aizstāj kādu citu saskaņoto standartu, ir jānorāda līdzāspastāvēšanas laikposms. Šāds līdzāspastāvēšanas laikposms norādīts standartam EN 15824:2017 “Uz organisko saistvielu bāzes veidota iekšējā un ārējā apmetuma specifikācijas”, kas publicēts Eiropas Savienības Oficiālajā Vēstnesī (4). Tā kā šis laikposms nav pietiekami ilgs, lai ražotāji varētu pietiekami sagatavoties standarta izmantošanai, ir jānorāda jauns tā līdzāspastāvēšanas laikposms.
                  
               
                     (7)
                  
                  
                     Lai ražotāji iespējami drīzāk varētu šos pārskatītos saskaņotos standartus izmantot, šim lēmumam būtu jāstājas spēkā dienā, kad to publicē Eiropas Savienības Oficiālajā Vēstnesī,
                  
               IR PIEŅĒMUSI ŠO LĒMUMU.
         
            1. pants
            Ar šo atsauces uz Regulas (ES) Nr. 305/2011 atbalstam izstrādātajiem būvizstrādājumu saskaņotajiem standartiem, kuri norādīti šā lēmuma I pielikumā, publicē Eiropas Savienības Oficiālajā Vēstnesī.
         
         
            2. pants
            Ar šo atsauces uz Regulas (ES) Nr. 305/2011 atbalstam izstrādātajiem būvizstrādājumu saskaņotajiem standartiem, kuri norādīti šā lēmuma II pielikumā, publicē Eiropas Savienības Oficiālajā Vēstnesī, turpat norādot arī jaunu šo standartu līdzāspastāvēšanas laikposmu.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 19. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 88, 4.4.2011., 5. lpp.
         
         
            (2)  Padomes 1988. gada 21. decembra Direktīva 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (OV L 40, 11.2.1989., 12. lpp.).
         
            (3)  OV C 92, 9.3.2018., 139. lpp.
         
         
            (4)  OV C 92, 9.3.2018., 139. lpp.
         
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                     
                        Atsauce uz aizstāto standartu
                     
                     
                        Līdzāspastāvēšanas laikposma sākuma datums
                        (dd.mm.gggg.)
                     
                     
                        Līdzāspastāvēšanas laikposma beigu datums
                        (dd.mm.gggg.)
                     
                  
                        1.
                     
                     
                        EN 54-5:2017+A1:2018
                        Ugunsgrēka atklāšanas un ugunsgrēka signalizācijas sistēmas – 5. daļa: Siltuma detektori – Punktveida siltuma detektori
                     
                     
                        EN 54-5:2000
                        Ugunsgrēka atklāšanas un ugunsgrēka signalizācijas sistēmas – 5. daļa: Siltuma detektori – Punktveida detektori
                        EN 54-5:2000/A1:2002
                     
                     
                        xx.yy.2019.
                     
                     
                        31.8.2022.
                     
                  
                        2.
                     
                     
                        EN 54-7:2018
                        Ugunsgrēka atklāšanas un ugunsgrēka signalizācijas sistēmas – 7. daļa: Dūmu detektori – Punktveida detektori, kuru darbībā tiek izmantota izkliedēta gaisma, atstarota gaisma vai jonizācija
                     
                     
                        EN 54-7:2000
                        Ugunsgrēka atklāšanas un ugunsgrēka signalizācijas sistēmas – 7. daļa: Dūmu detektori – Punktveida detektori, kuru darbībā tiek izmantota izkliedēta gaisma, atstarota gaisma vai jonizācija
                        EN 54-7:2000/A1:2002
                        EN 54-7:2000/A2:2006
                     
                     
                        xx.yy.2019.
                     
                     
                        31.8.2022.
                     
                  
                        3.
                     
                     
                        EN 492:2012+A2:2018
                        Šķiedrcementa šīferis un armatūra – Izstrādājumu specifikācija un testa metodes
                     
                     
                        EN 492:2012
                        Šķiedrcementa šīferis un armatūra – Izstrādājumu specifikācija un testa metodes
                     
                     
                        xx.yy.2019.
                     
                     
                        xx.yy.2020.
                     
                  
                        4.
                     
                     
                        EN 1096-4:2018
                        Būvniecības stikls – Stikli ar pārklājumu – 4. daļa: Izstrādājuma standarts
                     
                     
                        EN 1096-4:2004
                        Būvniecības stikls – Stikli ar pārklājumu – 4. daļa: Atbilstības novērtēšana/izstrādājuma standarts
                     
                     
                        xx.yy.2019.
                     
                     
                        xx.yy.2020.
                     
                  
                        5.
                     
                     
                        EN 1279-5:2018
                        Būvniecības stikls – Stikla paketes – 5. daļa: Izstrādājuma standarts
                     
                     
                        EN 1279-5:2005+A2:2010
                        Būvniecības stikls – Stikla paketes – 5. daļa: Atbilstības novērtēšana
                     
                     
                        xx.yy.2019.
                     
                     
                        xx.yy.2020.
                     
                  
                        6.
                     
                     
                        EN 12467:2012+A2:2018
                        Šķiedrcementa plakanloksnes – Izstrādājumu specifikācija un testa metodes
                     
                     
                        EN 12467:2012
                        Šķiedrcementa plakanloksnes – Izstrādājumu specifikācija un testa metodes
                     
                     
                        xx.yy.2019.
                     
                     
                        xx.yy.2020.
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Atsauce uz aizstāto standartu
                     
                     
                        Līdzāspastāvēšanas laikposma sākuma datums
                        (dd.mm.gggg.)
                     
                     
                        Līdzāspastāvēšanas laikposma beigu datums
                        (dd.mm.gggg.)
                     
                  
                        1.
                     
                     
                        EN 15824:2017
                        Uz organisko saistvielu bāzes izgatavota iekšējā un ārējā apmetuma specifikācijas
                     
                     
                        EN 15824:2009
                        Uz organisko saistvielu bāzes izgatavota iekšējā un ārējā apmetuma specifikācijas
                     
                     
                        9.3.2018.
                     
                     
                        9.3.2020.